ליאור כלפון

ליאור אלי כלפון (נולד ב-26 באפריל 1973) הוא שחקן, קומיקאי, תסריטאי, צייר, במאי תיאטרון ומדבב ישראלי. יוצר ובמאי המופע המוזיקלי "ווקה פיפל". כלפון נולד וגדל בחולון, למשפחה דתית, וחזר בשאלה בתיכון. אמו ממוצא טורקי, אביו ממוצא תוניסאי. בעת שירותו הצבאי נמנה עם להקת חיל החינוך. עם שחרורו הצטרף לעונה השלישית של תוכנית הטלוויזיה ההומוריסטית "הקומדי סטור", שם נודע בעיקר בזכות הדמות ניסים בוסקילה, כמו כן השתתף בתוכנית ההמשך "פרה פרה". ב-1995 השתתף בסדרת הטלוויזיה "עניין של זמן". ב-1996 הנחה את הפסטיגל ואף התחרה עם השיר "ליצן הקרקס" שזכה במקום הרביעי. ב-1997, הנחה את תחרות כישרונות הצעירים "קולות וצלילים". בנוסף באותה שנה, הם הנחו את אולפן החופש הגדול של החינוכית. ב-1998 השתתף בקלטת הילדים "טמבולינה" בכיכובה של ציפי שביט. באותה שנה כתב (לצידו של אסף אשתר) ושיחק בהצגת הילדים "אלאדין" לצידם של רובי דואניאס, חנה לסלאו, נועה דורי, יניב פולישוק, ואברהם מור. והשתתף במופע "מותק הילדות התחברו" לצידן של ציפי שביט וחני נחמיאס. ב-2002 שיחק במחזמר "צי.פי חברה מכוכב אחר" לצידם של ציפי שביט, מתי אטלס, שרון דוראני, ניקי גולדשטיין, וגיא פרידמן. לאחר ירידתה של "הקומדי סטור" מהמסך, נסע כלפון לפראג, שם יצר וביים מופע תיאטרון בטכניקת "התיאטרון השחור" בשם "FunTazi" (שילוב בין "פנטזיה ו"כיף"). המופע זכה להצלחה גדולה ובשנת 2002 העלה אותו גם בישראל. בהמשך יצר גרסה המיועדת לילדים בשם "FunTazi Kids". במקביל יצר את המופע "הענק וגנו הקסום" המיועד לילדים, גם הוא בטכניקת התיאטרון השחור. ב-2006 הועלתה ההצגה אותה כתב וביים: "גבירותיי ורבותי – ידיים למעלה", מופע זה הועלה גם בניו יורק. כמו כן, יצר את המופע "גלואו", גם הוא בטכניקת התיאטרון השחור (Black light theatre). בשנים 2008–2014 הופיע בסדרת הטלוויזיה "רמזור" בתפקיד אייל, המכונה "איצקו". בקיץ 2008 הנחה את שעשועון הטריוויה לילדים "אוטוגלידה" ששודר בערוץ לוגי. כלפון מופיע גם כמדבב בין השאר כספיידרמן ב"ספיידרמן ללא גבולות", כחמור בסרטי "שרק", כדור הבייסבול בסרט "גיבור של כולם", הדג אוסקר בסרט "תפוס ת'כריש", זוק ב"גיבור על נמלים". ב-2009 הועלה המופע "ווקה פיפל" אותו יצר, ביים והפיק. המופע משלב ווֹקליזות ושירת א-קפלה יחד עם אומנות הביט בוקס מודרנית. המופע זוכה להצלחה רבה על במות בכל רחבי העולם ולצפיות רבות ביוטיוב. בשנת 2010 הנחה את שעשועון הטריוויה "מי שואל אותך?" בערוץ 2. השתתף בסדרה הקומית "דן ומוזלי" בתפקיד קלופס. בנוסף באותה השנה גם השתתף בפרסומת של ״המשביר לצרכן״ לצידה של השחקנית יעל שרוני שאיתה שיחק ב"רמזור". החל מ-2015 כלפון הוא הפרזנטור של חברת "מימון ישיר". בתחילת 2016 הקים סטארט־אפ בשם "BeePost", פלטפורמה לטוקבקים בווידאו, אותו סגר ב-2018. בשנים 2016 ו-2022 התארח בסדרה ״צומת מילר״. בדצמבר 2020 החל להשתתף בעונה ה-11 של תוכנית הריאלטי "האח הגדול", והודח בהדחה ה-13 לאחר 99 ימים. כלפון נשוי לרויטל וילנאי כלפון, שיאנית ישראל בשחייה בעבר ומפיקת תיאטרון בהווה. לזוג ארבעה ילדים. הם מתגוררים בבנימינה. מדיה וקבצים בנושא ליאור כלפון בוויקישיתוף ליאור כלפון, ברשת החברתית פייסבוק ליאור כלפון, במיזם "אישים" לתיעוד היצירה הישראלית ליאור כלפון, במסד הנתונים הקולנועיים IMDb (באנגלית) ליאור כלפון, באתר "אידיבי", מאגר הידע העברי לקולנוע ישראלי ועולמי ליאור כלפון, דף שער בספרייה הלאומית ליאור כלפון, ברשת החברתית אינסטגרם עידוא דגן, ‏הצגה שכתבתי על פראג, באתר גלובס, 29 באוקטובר 2003 סיגל קפלן, ככה זה אצלנו: שאלות על אבהות עם ליאור כלפון, באתר nrg‏, 12 בפברואר 2010 יורם יובל, שיחת נפש עם ליאור כלפון, הטלוויזיה החינוכית, 10 באוקטובר 2012 ליאת רון, ‏ליאור כלפון | יוצר ושחקן, באתר גלובס, 21 באוקטובר 2010 יעל ביר-כץ, ‏קפה עם ליאור כלפון, באתר onlife,‏ 24 בינואר 2012 אורלי מירקין, אנשים, ‏ליאור כלפון: "התאונה שעברתי הכניסה אותי להלם שהיה קשה לצאת ממנו", באתר ‏מאקו‏, 2 באפריל 2014 רעות חייט, המהפך של ליאור כלפון: מאיצקו המוזנח לשרירי וחטוב, באתר ynet, 2 באוקטובר 2014 רותי זוארץ, ‏"יש לי כל יום רעיונות חדשים": איצקו מ'רמזור' מדבר על החלום הבא, באתר מעריב אונליין, 26 בפברואר 2017 רז שכניק, היו לי מיליון דולר וחברה ועובדים ופתאום, תוך שעות, לא היה לי שום דבר, באתר "ידיעות אחרונות", 22 במאי 2018 קיץ ברבנר, ‏ליאור כלפון: "בצילומי 'רמזור' היה לי קושי ולחץ, החלטתי לשנות כיוון", באתר מעריב אונליין, 24 באוקטובר 2018 ליאור כלפון, באתר חדשות 13, 5 בדצמבר 2020